Wisselvorm

'n Wisselvorm is 'n alternatiewe vorm of variant van 'n woord wat anders gespel word, maar steeds korrek is. Die een kan dus die ander vervang sonder om die betekenis te verander. As voorbeeld: "skryf" en "skrywe" is wisselvorme.  

In geskrewe kommunikasie word voorkeur aan die kortste vorm gegee. Met ander woorde, "skryf" eerder as "skrywe". Voorkeur behoort ook aan eg Afrikaanse spelwyses gegee te word, m.a.w. gebruik eerder "Sjinees" as "Chinees"; ook eerder "Wiking" as "Viking". In 'n bepaalde dokument moet verkieslik konsekwent by slegs een wisselvorm gehou word.

 Voorbeelde 
Enkele voorbeelde van wisselvorme:
 "ander" / "andere" 
 "aspirien" / "aspirine"
 "bestraffing" / "bestrawwing"
 "bylae" (mv. bylaes) / "bylaag" (mv. bylae)
 "diabeet" / "diabetikus"
 "indiwidu" (*) / "individu"
 "laboratoria" / "laboratoriums"
 "Meksiko" (*) / "Mexiko"
 "privaat" / "private"
 "proteïne" (mv. proteïnes) / "proteïen" (mv. proteïene)
 "restaurant" / "restourant"
 "Sjinees" (*) / "Chinees"
 "skryf" / "skrywe"
 "vergaderinge" / "vergaderings"
 "vitamine" (mv. vitamines) / "vitamien" (mv. vitamiene)
 "Wikings" (*) / "Vikings"

(* = Afrikaanse spelwyse)

 Uitsonderings 
Die volgende woorde is nie wisselvorme nie, omrede hulle verskillende woordsoorte is:
 marine (S.nw.) / mariene (B.nw.)
 stereotipe (S.nw.) / stereotiepe (B.nw.)

 Verdere naleeswerk 
 Wisselvorme in die meervoud, Die Burger, 18 Januarie 1993
 Watter wisselvorm moet gekies word?, Die Burger, 25 Januarie 1993
 Wisselvorme bied variasie in die taal, Die Burger, 22 November 1993

Kategorie:Taalkunde